Asunto ylitti odotukset viihtyisyydellään ja tyylikkyydellään. Siellä oli paljon kauniita yksityiskohtia, kuten tauluja ja kynttilälyhtyjä. Astiasto oli monipuolinen, ja löytyi jopa tyylikkäät samppanjalasit. Sijainti oli loistava, nautin joka kerta asunnolle mennessäni tai sieltä lähtiessäni lähikatujen elämästä ja tunnelmasta, erityisesti Montergueilin vilkkaasta elämästä ja palveluista. Läheltä löytyi leipomot, kala- ja vihanneskauppa, kukka- ja ruokakaupat, ja jopa matkamuistomyymälä, joissa kaikissa kävimme useamman kerran. Katu oli tyylikäs ja täynnä elämää, ja tuli niin kotoisaksi viikon aikana.
Pariisissa on paljon nähtävää, ja siellä tapahtuu jatkuvasti mielenkiintoisia asioita. Toisaalta pelkkä hengailu kaduilla, joen rannoilla tai puistoissa on sekin mukavaa, koska se on niin eläväinen kaupunki. Nautin jo siitäkin, kun aamulla puoli yhdeksältä katselin avonaisesta ikkunasta kuinka rauhallisella kotikadullamme lapsia vietiin kouluun ja ihmisiä kiiruhti töihin. Pariisiin ei kyllästy koskaan, ja olisimme mielellämme olleet pitempäänkin. Mutta tulemme uudestaan!
Kiitos asunnon omistajille Georgille ja Sylville, sekä Lorainelle, joka vastasi käytännön asioista. Hän vastasi aina heti puhelimeen, jos oli kysyttävää.